Pretoria. Die verblyf was uit die boonste rak! Baie dankie vir jul gasvryheid en vriendelikheid. Alles is so goed ingerig en netjies. Ek is mal daaroor dat jul plek so mooi by die omgewing laat inpas het, van die sandkleur teëls en vloere tot die pragtige hout blinders en mooi ou en nuwe hout meubelstukke. Die klipmure is pragtig. Ons was mal oor die mooi stoep en kan vandaar die voëls bekyk en geniet. Ons het self 'n steenbokkie en koedoe gewaar! Aandag aan klein detail het ons beïndruk.
Hierdie is 'n juweel tussen die kalkklippe en haakbosse. Dankie ook vir die lekker vars toebroodjies.
Nelspruit, Mpumalanga. Hier word jy as gas waarlik 'n vryheidsrus gegun. Jy ontdek dat dit nie net die vlees is wat in 'n oase gelawe word nie, maar dat jou siel ook kans kry om sy dors te les.......
Verder ontdek jy geestelike pêrels wat die sleutel is tot 'n driedubbele seën, met die gevolg dat jy as mens hier weggaan, vernuwe na liggaam, siel en gees!